als_Latn dik_Latn sag_Latn
Revolucioni te Milani nis nga pankina, Galiani kërkon trajnerin e Empolit
Mes njoftimeve për shitje të klubit kuq e zi nga Silvio Berluskoni dhe rezultateve të dobëta në kampionat me një ekip jashtë çdo objektivi, Galliani mendon për projektin e ri për ngritjen e Milanit.
Administratori i “djajve” e ka nisur revolucionin e 7 herë kampioneve të Evropës nga pankina. Emri i përzgjedhur për të është tekniku i Empolit, Mauricio Sarri.
Ky i fundit është shpallur trajneri më i mirë i Serisë B, ka një përvojë të konsiderueshme me ingranimin e futbollistëve të rinj, dhe mbi të gjitha është një zgjidhje “Low Cost”.
Galiani ka takuar presidentin e toskanëve Korsi, dhe duket se do të përdorë kartonët e futbollistëve Saponara e Verdi për të arritur transferimin e Sarrit, i cili, sipas të gjitha gjasave do të zëvendësojë Inzagin sezonin e ardhshëm.
Opsione të tjera për pankinën e kuq e zinjve janë dhe tekniku i kombëtares, Antonio Konte, ai i Fiorentinës Montela dhe Luciano Spaleti.
Aktualisht skuadra e Milanit është jashtë gare për çdo kompeticion per kupat e Evropës. Kuq e zinjtë janë pozicionuar në vendin e 11 me 35 pikë.
als_Latn als_Latn als_Latn als_Latn als_Latn als_Latn als_Latn